Tietoevry

[right|''TietoEVRY'' galvenais birojs [Keilaniemi, Espo. Šeit agrāk mitinājās *[[Nokia]]*.|thumbnail|250px]]
***Tietoevry Oyj*** (agrākie nosaukumi ***Tieto***, ***TietoEnator***) ir Somijas programmatūras izstrādes un IT pakalpojumu uzņēmums. Tas ir dibināts 1968. gadā. 2019. gada 5. decembrī *Tieto* apvienojās ar Norvēģijas uzņēmumu *[[Evry]]*, mainot nosaukumu uz *TietoEVRY*. Uzņēmuma galvenais birojs atrodas Espo.

*Tietoevry Oyj* akcijas tiek kotētas *[[Nasdaq Helsinki]]*, *[[Nasdaq Stockholm]]* un Oslo biržā. Lielākie akcionāri (2024. gada maijā): *[[Solidium|Solidium Oy]]* (10,84 %), *Ilmarinen* pensiju fonds (2,30 %).

Uzņēmuma biznesa virzieni:
* *Tietoevry Create*, globāls bizness, kura pamatā ir programmatūra un datu inženierija;
* *Tietoevry Transform*, veic uzņēmuma mēroga pārveidi starp klientu biznesa procesiem, lietojumprogrammām un infrastruktūru;
* *Tietoevry Connect*, daudzmākoņu platformas nodrošinātājs;
* *Tietoevry Banking*, finanšu programmatūra;
* *Tietoevry Care*, veselības un sociālās aprūpes nozaru programmatūra;
* *Tietoevry Industry*, dažāda programmatūra un datu risinājumu kopums dažādās rūpniecības nozarēs, galvenokārt valsts sektorā, celulozes un papīra rūpniecībā un pakalpojumu sektorā.

## Vēsture
### Uzņēmuma dibināšana un darbība Somijā
1968. gadā Somijas banka *[[Suomen Yhdyspankki]]* (tagad *Nordea*) dibināja uzņēmumu ***Tietotehdas Oy***, lai tā attīstītu un uzturētu bankas sistēmas. Tika apkalpoti arī bankas klienti un daži mežsaimniecības uzņēmumi.

Uzņēmuma klientu bāze pieauga 1970. gados, kad tika ieviesti mini datori. Līdztekus lieldatoru apkalpošanai un programmatūrai, IT sistēmu izstrāde kļuva par galveno *Tietotehdas* darbību. Klienti pārstāvēja vairākas nozares, un operācijas tika organizētas vertikāli atbilstoši šīm nozarēm.

1984. gadā *Tietotehdas* akcijas sāka kotēt Helsinku biržā.
1989. gadā pasaulē pirmais *[[GSM]]* zvans tika veiksmīgi veikts *Tieto* telpās.
1987. gadā tika iegādāts Zviedrijas uzņēmums *Datema Ab*. Diemžēl iegāde nenotika kā paredzēts, bet tā bija svarīga mācība, risinot turpmākās grūtības.

1993. gadā tika sākta sadarbība ar kokrūpniecības uzņēmumu *[[Stora Enso]]*.
1995. gadā *Tietotehdas Oy* nosaukums tika mainīts uz ***TT Tieto***, un 1998. gadā — uz ***Tieto*** (somu valodā "zināšanas").
1996. gadā *Tieto* ievērojami palielināja savu ietekmi telesakaru nozarē, iegādājoties uzņēmumu *Avancer*.

### ''TietoEnator''
thumb|''TietoEnator'' logotips
1999. gadā *Tieto* apvienojās ar Zviedrijas uzņēmumu *[[Enator]]*, izveidojot ***TietoEnator Oyj***.
1999. gadā uzņēmums izstrādāja Somijas iedzīvotāju informācijas sistēmu.

2000. gadu sākumā *TietoEnator* kļuva par *[[Nokia]]* informācijas sistēmu ārpakalpojumu sniedzēju.
2000. gadā uzņēmums sāka plašu sadarbību ar Espo pašvaldību, ieviešot elektroniskos pakalpojumus iedzīvotājiem, uzņēmējiem un pašvaldības darbiniekiem. Drīz šādi pakalpojumi tika ieviesti arī Stokholmā.
2001. gadā *TietoEnator* sāka sadarbību ar tērauda izstrādājumu uzņēmumu *[[Rautaruukki]]*.

### Atkal ''Tieto''
thumb|''Tieto'' logotips
2008. gada 1. decembrī uzņēmums atjaunoja korporatīvo zīmolu un mārketinga nosaukumu *Tieto*. 2009. gada 29. aprīlī *TietoEnator Oyj* tika pārreģistrēts par ***Tieto Oyj***. Uzņēmuma galvenā mītne tika pārcelta uz Helsinkiem.
 
2012. gadā tika palaists *Tieto* pirmais mākoņpakalpojums *Tieto Cloud server*.
2015. gada 25. jūnijā *Tieto* parakstīja vienošanos iegādāties Norvēģijas uzņēmumu *Software Innovation AS*, kas darbojās uzņēmuma satura pārvaldības programmatūras biznesā; darījums pabeigts 17. augustā.
2015. gada novembrī *Tieto* iegādājās Zviedrijas uzņēmumu *Imano AB*, kas piedāvāja konsultāciju un digitalizācijas pakalpojumus papīra un mežsaimniecības nozarei.
1. decembrī tika iegādāts Somijas uzņēmums *Smilehouse*, kas bija lielākais Somijas daudzkanālu komercijas risinājumu nodrošinātājs.
2015. gada decembrī *Tieto* paziņoja par savas galvenās mītnes pārvietošanu Keilaniemi, Espo. Šīs telpas sākotnēji tika būvētas *[[Nokia]]* vajadzībām, un tajās vēlāk mitinājās *[[Microsoft Mobile]]*.
2016. gadā *Tieto* kļuva par Zviedrijas reāllaika maksājumu sistēmas *[[Swish (maksājumu sistēma)|Swish]]* stratēģisko partneri. Līdzīga sistēma *Siirto* tika izstrādāta Somijas tirgum.
2016. gada septembrī *Tieto* nopirka Zviedrijas uzņēmumu *Emric*.
2017. gada decembrī tika nopirkts Zviedrijas konsultāciju uzņēmums *Avega Group AB*.
2018. gadā tika iegādāti uzņēmumi: Brazīlijas *Petrostreamz AS* (programmatūra un pakalpojumi naftas un gāzes rūpniecībai), Zviedrijas *NSEC AB* (drošības pakalpojumi) un Zviedrijas *Meridium AB* (*[[Episerver]]* partneris).

### Apvienošanās ar ''Evry''
thumb|right|220px|Logotips no 2020. līdz 2022. gadam
2019. gada 18. jūnijā tika paziņots, ka *Tieto* apvienosies ar Norvēģijas uzņēmumu *[[Evry]]*. Apvienošanās tika pabeigta 2019. gada 5. decembrī, un *Tieto Oyj* tika pārdēvēts par ***TietoEVRY Oyj***. *Evry* akciju turētāji ieguva 37,5 % līdzdalību jaunajā uzņēmumā un kopējo naudas atlīdzību aptuveni 200 miljonu eiro apmērā. Apvienotais uzņēmums ar jauno zīmolu sāka darbu 2020. gada 2. janvārī.
2021. gada 15. februārī tika paziņots, ka naftas un gāzes programmatūras bizness tika pārdots *Quorum Software* meitas uzņēmumam *Aucerna*; 155 miljonu eiro vērtais darījums tika pabeigts 7. jūnijā.
2021. gada 1. decembrī tika pabeigta programmatūras biznesu *Alystra*, *Jydacom* un *TRYGG/2000* pārdošana Dānijas uzņēmumam *EG*.

2022. gada janvārī uzņēmums nomainīja zīmolu (***tietoevry***, visi mazie burti) un identitāti, pārdēvēti biznesa virzieni; jaunais mērķis: "Radīt mērķtiecīgu tehnoloģiju, lai no jauna izgudrotu pasauli".
2023. gada 1. februārī *Tietoevry* pārdeva kokmateriālu piegādes programmatūras biznesu Kanādas grupas *[[Constellation Software]]* meitasuzņēmumam *Vela Software International Inc.*
Aprīlī tika izveidota struktūrvienība *Tietoevry Create International Baltic Market*, lai apvienotu programmatūras izstrādes segmentu *Tietoevry Create* visās trīs Baltijas valstīs.
Lai nostiprinātu *Tietoevry* pozīcijas Eiropā un izvērstu biznesu Ziemeļamerikā, 21. jūlijā no uzņēmuma *Taylor Corporation* tika iegādāts ASV digitālās transformācijas uzņēmums *MentorMate*.

## ''Tietoevry'' Latvijā
1998. gada 23. martā *Tieto* Latvijā dibināja meitas uzņēmumu SIA *Tieto*.
1998. gada 15. jūnijā *Tieto* iegādājās SIA *Konts* 51,6 % kapitāldaļu. *Konts* bija dibināts 1992. gadā un nodarbojās ar maksājumu karšu risinājumiem. 1998. gada 14. jūlijā SIA *Konts* tika pārdēvēts par SIA *Tieto Konts Financial System*.
*Tieto* piederēja arī karšu apstrādes centra SIA *Banku Servisa Centrs* (vēlāk *First Data*, tagad *Worldline Latvia*) 10,4 % kapitāldaļu, kas bija liels *Konts* klients.

Pēc mātes uzņēmuma nosaukuma maiņas SIA *Tieto* 1999. gada 12. oktobrī tika pārdēvēts par SIA *TietoEnator*. SIA *Tieto Konts Financial System* 2002. gada 10. aprīlī mainīja nosaukumu uz SIA *TietoEnator Financial Solutions* un kļuva par *TietoEnator* grupas galveno atbildīgo par Centrālās un Austrumeiropas un NVS tirgu.
2005. gada 3. februārī notika uzņēmumu reorganizācija: SIA *TietoEnator* tika pievienots uzņēmumam SIA *TietoEnator Financial Solutions*, kas pārdēvēts par SIA *TietoEnator*.

2005. gada 25. augustā tika parakstīta vienošanās par SIA *IT Alise* 51 % kapitāldaļu pirkšanu. Pēc Igaunijas Konkurences padomes atļaujas saņemšanas darījums tika pabeigts, un 18. oktobrī SIA *IT Alise* pārdēvēja par SIA *TietoEnator Alise*.

2010. gada 16. septembrī SIA *TietoEnator Alise* mainīja nosaukumu uz SIA *Tieto Latvia*. 2011. gada 20. janvārī SIA *TietoEnator* tika pievienots uzņēmumam *Tieto Latvia*.
 
2020. gada 11. novembrī ar SIA *Tieto Latvia* tika apvienots tā māsas uzņēmums SIA *Evry Latvia*.
2023. gada 1. februārī SIA *Tieto Latvia* pārdēvēja par SIA *Tietoevry Banking Latvia*, no kā savukārt atdalīja daļas, dibinot uzņēmumus SIA *Tietoevry Latvia* un SIA *Tietoevry Connect Latvia*; visiem trim mātes uzņēmums ir *Tietoevry Oyj*.
2024. gada jūnijā *Tietoevry* grupa Latvijā pārcēlās uz biroju kompleksu "Verde" Rīgā.

*Tietoevry* ir Latvijas Universitātes fonda sudraba mecenāts. Tas ir atbalstījis LU kopš 2008. gada, ziedojot izglītības projektiem un pasākumiem. Atbalsta virziens ir pētniecības un mācību vides attīstība.

## Atsauces

## Ārējās saites
* ''Tietoevry''
* ''Tietoevry'' Latvijas vietne